# data[].attributes.body
Dambul, R. (2021, Jun 20). Sains dan Sastera: Kiambang Bertaut, Kiambang Terapung. Jendela DBP. https://dewansastera.jendeladbp.my/2021/06/20/sains-dan-sastera-kiambang-bertaut-kiambang-terapung/

# data[].attributes.attachment_link.readable_text
Untuk mendapatkan maklumat terkini, ikuti kami melalui Telegram
Kolumnis Rem Dambul membuat timbang tara keberkesanan usaha melobi antara golongan aktivis sains dengan golongan aktivis sastera demi membangunkan kemajuan masyarakat dan peradaban masa depan.

Gerakan sastera juga mempunyai elemen kiambang, tetapi malangnya bukan kiambang yang bertaut.

Dalam siri pertama kolum ini, saya menulis tentang dikotomi pendidikan yang memisahkan sains dan sastera dalam dua aliran berbeza. Natijahnya, kita melahirkan masyarakat majoriti yang kurang seimbang, dari segi pemikiran lateral (otak kanan) dan literal (otak kiri). Tidak wujud pertemuan harmoni antara sentuhan logik dengan kreativiti, hingga merencatkan kemahiran daya cipta teknologi dan inovasi.

Kali ini, saya mahu menimbangtarakan gerakan sivil antara sains dengan sastera, yang nampaknya turut meneroka kembara yang berbeza. Gerakan sivil dalam konteks ini, merujuk usaha-usaha advokasi (penyokongan) untuk menjadikan dua bidang ini relevan dalam agenda negara. Ya, suatu usaha untuk mengangkat kepentingan sains dan sastera sebagai ramuan utama dalam membangunkan masyarakat dan membina peradaban.

Bagaimana syiar sains dan sastera cuba dimartabatkan di Malaysia oleh komuniti masing-masing, amat berbeza dari segi pendekatan dan keberhasilannya. Gerakan sains bersifat dinamik dan pragmatis; manakala gerakan sastera agak sentimental dan melankolia. Justeru, komuniti saintis selalunya lebih cekap dalam seni advokasi, dan dapat menuai hasil yang lebih pantas. Sedangkan aktivis sastera sering terbuai-buai dengan retorik berpanjangan, sehingga terpasung sekian lama pada takuk yang sama.

Mengapakah demikian? Hal ini berkait rapat dengan semangat solidariti dan kebersamaan. Saya melihat gerakan sains sangat sinonim dengan "biduk lalu, kiambang bertaut". Ahli-ahli komuniti ini menggerakkan idealisme mereka dengan kesatuan yang teguh. Sesudah berdebat rancak dengan pelbagai idea dan hujah; mereka akan segera mencari titik pertemuan, seterusnya mengolah strategi pelaksanaan. Barangkali usaha ini serasi dengan disiplin sains yang fitrahnya lebih objektif dan sistematik.

Gerakan sastera juga mempunyai elemen kiambang, tetapi malangnya bukan kiambang yang bertaut. Ia lebih kepada sifat terapung: "pucuk tidak menggapai awan, akar tidak mencecah tanah". Komuniti sastera mempunyai kegemaran aneh; suka bernostalgia dan mengulang-ulang harapan yang sudah lama berlalu. Mereka juga sukar mencari ruang persamaan, sehingga terpaksa memanjang-manjangkan isu yang tidak perlu, yang sepatutnya boleh ditamatkan dengan singkat. Barangkali hal ini satu pantulan natural daripada ciri sastera itu sendiri - yang penuh dengan keluk dan rona yang unik serta rencam.

Pendek kata, golongan saintis cergas bekerja dan menawarkan solusi. Golongan sasterawan pula, hebat menulis kertas kerja dan menyuguhi resolusi. Mungkin ada yang mencebik, kenyataan saya ini hanya andaian yang dipacu prejudis, dan bukan realiti sebenar di lapangan. Baiklah, saya mengaku bahawa ini hanya satu hipotesis, yang masih boleh dibahaskan keabsahan atau kebatilannya. Saya sedia menerima kritikan dan reaksi balas dengan hati yang terbuka.

Mari rungkaikan dua kes perbandingan sebagai teras diskusi. Pertama, kita analisis gerakan aktivis sastera dalam pendidikan, iaitu mengangkat subjek Kesusasteraan Melayu (KOMSAS) sebagai teras dalam kurikulum pengajaran dan pembelajaran. Usaha ini dibanding tara dengan advokasi golongan saintis dan teknologis dalam usaha mengarusperdanakan subjek STEM ( science, technology, engineering and mathematics). Siapakah yang lebih berjaya? Suara siapakah yang lebih didengari oleh pihak pembuat keputusan dasar pada peringkat tinggi?

Walaupun advokasi STEM muncul lebih lewat daripada gagasan KOMSAS, namun daya keterlihatan STEM nampaknya jauh lebih bersinar. Pada peringkat nasional, sudah ada Pelan Halatuju Pendidikan STEM yang diperakukan oleh kabinet eksekutif. Daripada keberhasilan ini, Kementerian Pendidikan dan Kementerian Sains, Teknologi dan Inovasi seterusnya bersepakat untuk menubuhkan Pusat STEM Negara - yang mendapat peruntukan tahunan, serta sumber tenaga manusia yang khusus untuk menggerakkannya. Adakah KOMSAS berjaya menagih perhatian dan keistimewaan yang setara; atau adakah kesusasteraan semakin suram dan terpinggir di arena pendidikan?

Baru-baru ini, dalam Sidang Kemuncak Penulis Malaysia ke-2, aktivis sastera, bahasa dan budaya yang berhimpun telah menghasilkan beberapa resolusi secara kolektif. Salah satu hasil resolusi yang sungguh novel (baharu atau luar biasa) ialah cadangan penubuhan Majlis Sastera Kebangsaan, yang membawa aspirasi berikut:

... penubuhan Majlis Sastera Kebangsaan sebagai badan pemikir yang bersifat autonomi, tetapi berakauntabiliti kepada Jabatan Perdana Menteri (dianggotai pelbagai individu berkepentingan). Majlis Sastera Kebangsaan berperanan sebagai pemegang taruh bidang kesusasteraan untuk menyemarakkan pengiktirafan, pengkaryaan, kegiatan apresiasi, penataran bakat, kemahiran dan keilmuan, merancang strategi pemasaran karya di dalam dan luar negara, serta mencipta peluang pekerjaan baharu berasaskan modal insan kreatif dan inovatif.

(Raja Yusoff Ariffin, eMajalah Dewan Sastera, 19 April 2021)

Persoalan yang wajib ditanya: siapakah yang akan menjuarai resolusi ini untuk sampai kepada pihak berautoriti yang memegang kuasa keputusan dan mandat pelaksanaan? Sudahkah ada jawatankuasa penggerak ditubuhkan, dan siapakah pengerusi serta ahli yang dilantik? Apakah strategi susulan kepada gugusan resolusi yang telah dikertaskerjakan? Inilah persoalan dasar yang sangat penting, kerana kertas tidak pandai bekerja. Yang mampu mengerjakan hasrat dalam kertas kerja tersebut hanyalah manusia. Kita tidak akan kenyang dengan sekadar berniat mahu menyantap nasi ambang setalam. Kita mesti menyuap, mengunyah dan menelan.

Cita-cita mahu menubuhkan majlis sebegini sudah bercempera dalam pelbagai wacana sastera sejak bertahun-tahun. Barangkali seawal milenia baharu, iaitu permulaan tahun 2000. Sayangnya, hal ini tidak pernah tumbuh lebih daripada sekadar benih impian. Setiap kali ada perhimpunan, sama ada secara berkala ataupun sekali-sekala, komuniti sastera akan mengulang nostalgia yang sama berkali-kali dengan penuh nada melankolik. Idea lama diperbaharui semula hanya dengan sentimen, tetapi bukan dengan tindakan.

Majlis Sains Negara ditubuhkan sekitar tahun 2015 dan mula beroperasi rancak semenjak tahun 2016 di bawah naungan YAB Perdana Menteri. Sekretariat bagi majlis ini ialah Kementerian Sains, Teknologi dan Inovasi; tetapi keahliannya merangkumi semua kementerian utama, kerana fungsinya merentas sektor, bidang dan agensi. Proses advokasi penubuhan majlis ini cuma berlangsung lebih kurang setahun, dan tidak bermula dengan rentetan resolusi yang diulang bincang bertahun-tahun. Gerakan dicetuskan oleh sekumpulan saintis dan teknologis menerusi kesepakatan dan kaedah pragmatis. Ekosistem sains sedia ada digali dan dikaji sedalam-dalamnya, lalu dijadikan dan justifikasi. Kemudian mereka memanfaatkan saluran teknokrat dan birokrat yang memegang mandat sebagai pembuat polisi. Gerak kerja ini menuntut iltizam bersifat tindakan, bukan sekadar semangat berapi-api.

Apakah yang boleh dipelajari oleh aktivis dan komuniti sastera dalam hal ini? Pertama, berjuang mesti dengan fakta, bukan hanya kata-kata. Kita perlu memahami setuntasnya segala asas dan tujuan fundamental terhadap tuntutan. Ekosistem sedia ada yang sedang beroperasi perlu dipetakan untuk mengelak daripada konflik dan pertindihan. Kedua, kita harus menubuhkan secara rasmi jawatankuasa penggerak dengan TOR (bidang tugas atau terms of reference) yang jelas. Ketiga, mengubah mentaliti daripada bersifat kiambang terapung kepada kiambang bertaut. Hal ini sangat kritikal kerana semua advokasi menuntut gerakan secara kolektif, bukan individualistik semata-mata. Justeru, muafakat ialah kunci mandatori kepada semua pintu keberhasilan.

Tulisan ini bukan sinis semberono, dengan tujuan mahu meremeh-remehkan atau merendah-rendahkan komitmen aktivis sastera. Tulisan ini merupakan satu refleksi genting yang menuntut penaakulan bersama. Dalam tradisi Nusantara, tiada sembarang pengalaman atau pernyataan yang boleh dianggap JAHAT, atau sekadar mahu merebahkan bangsa yang ingin berdiri. Kita berpegang pada pesan nenek moyang: yang baik dijadikan teladan, yang buruk dijadikan sempadan.

Kalaupun sekiranya seluruh kata dalam tulisan ini buruk, maka sekurang-kurangnya kita boleh membina daripadanya sebuah batas sempadan yang teguh. Tetapi, jika ada terselit sedikit kebaikan, mungkin kita boleh mengutipnya sebagai mangkin untuk mencetuskan perubahan-perubahan yang signifikan dan bermakna.

_________________________
Rem Dambul atau nama sebenarnya Ramzah Dambul (Dr.) ialah seorang sarjana bidang sains atmosfera; yang gemar berpuisi, melukis dan berfantasi. Dalam dunia utopia, dia seekor murai sastera yang selalu berkicau di perbatasan sains. Antara karya bukunya termasuklah kumpulan puisi Alien Menchari Chinta (ITBM, 2012; Pemenang Hadiah Sastera Perdana Malaysia 2012/2013), Deja Vu Cinta Pencari Katarsis (ITBM, 2014), Dari Cinta kepada Cinta (ITBM, 2015), dan memoir perjalanan Bukan Travelog Haji di Bumi Anbia (Studio Anai Anai, 2017).

# data[].attributes.attachment_link.title
Sains dan Sastera: Kiambang Bertaut, Kiambang Terapung - Dewan Sastera

# data[].attributes.attachment_link.description
Untuk mendapatkan maklumat terkini, ikuti kami melalui Telegram Kolumnis Rem Dambul membuat timbang tara keberkesanan usaha melobi antara golongan aktivis sains dengan golongan aktivis sastera demi membangunkan kemajuan masyarakat dan peradaban masa depan. Gerakan sastera juga mempunyai elemen kiambang, tetapi malangnya bukan kiambang yang bertaut.

# data[].attributes.attachment_link.title
GWCP 1042 (DLO Tugasan 1 ) - Azarul Haeikal bin Azahari

# data[].attributes.headline
MUHAMMAD ZARIQ ISKANDAR BIN MOHD SAFEHIE

# data[].attributes.subject
MUHAMMAD ZARIQ ISKANDAR BIN MOHD SAFEHIE

# data[].attributes.attachment_link.title
DLO GWCP1042 TUGASAN 1 -SEJ2 AINA INSYIRAH BT SAIFOLBAHARI-

# data[].attributes.attachment_caption
SEJ2-AIN SYAZATUL BT AZIZUL HISHAM (DLO GWCP1042 PENCETUSAN IDEA)

# data[].attributes.attachment_link.title
SEJ2-AIN SYAZATUL BT AZIZUL HISHAM (DLO GWCP1042 PENCETUSAN IDEA) (2)

# data[].attributes.attachment_link.title
Beige Brown Abstract Organic Class Syllabus Blank Presentation

# data[].attributes.attachment_link.title
SEJ2 NUR NATASHA BINTI YAKUP - PENCETUSAN IDEA

# data[].attributes.attachment_link.title
GWCP 1042 (DLO Tugasan 2) - Azarul Haeikal bin Azahari

# data[].attributes.headline
MUHAMMAD ZARIQ ISKANDAR BIN MOHD SAFEHIE

# data[].attributes.subject
MUHAMMAD ZARIQ ISKANDAR BIN MOHD SAFEHIE

# data[].attributes.attachment_link.title
DLO GWCP1042 TUGASAN 2 -SEJ2 AINA INSYIRAH BT SAIFOLBAHARI-

# data[].attributes.attachment_link.title
SEJ2-AIN SYAZATUL BT AZIZUL HISHAM (DLO GWCP1042 MENEROKA MAKLUMAT)

# data[].attributes.body
MENEROKA BUKTI

# data[].attributes.attachment_link.title
SEJ2 NUR NATASHA BINTI YAKUP - MENEROKA MAKLUMAT

# data[].attributes.body
Ab Aziz, N. Ab Hamid, Z. dan Mohamad Amin, N.S. (2020).

Buli dalam Kalangan Pelajar Sekolah: Persidangan Kumpulan Keluarga Sebagai Alternatif Kepada Hukuman. Kanun: Jurnal Undang-undang Malaysia, 32(2), 275-296.

# data[].attributes.body
Muhammad Hanapi Jamaludin. (2020). Mencari Semangat Abdullah Munsyi dan Za'ba.  Dewan Bahasa, 8-10. Diperoleh pada 8 Oktober 2021, dari eseminar.dbp.gov.my

# data[].attributes.headline
MUHAMMAD ZARIQ ISKANDAR BIN MOHD SAFEHIE

# data[].attributes.subject
MUHAMMAD ZARIQ ISKANDAR BIN MOHD SAFEHIE

# data[].attributes.body
Ab Aziz, N. Ab Hamid, Z. dan Mohamad Amin, N.S. (2020).

Buli dalam Kalangan Pelajar Sekolah: Persidangan Kumpulan Keluarga

Sebagai Alternatif Kepada Hukuman. Kanun: Jurnal Undang-undang

Malaysia, 32(2), 275-296

# data[].attributes.body
Jennifah Noordin. (2021, Oktober 22). Peranan Institusi Keluarga dalam Pendidikan Adab dan Akhlak. Dewan Bahasa dan Pustaka (DBP).            https://dewanmasyarakat.jendeladbp.my/2021/10/22/peranan-institusi-keluarga-  dalam-pendidikan-adab-dan-akhlak/

# data[].attributes.attachment_link.readable_text
Untuk mendapatkan maklumat terkini, ikuti kami melalui Telegram

Aristotle pernah berkata, adab dan sopan lebih penting daripada makan dan minum, manakala Hamka pernah berkata, kecantikan yang abadi terletak pada keelokan adab dan ketinggian ilmu seseorang, bukan terletak pada wajah dan pakaiannya. Nabi Muhammad SAW juga pernah berpesan, jagalah dirimu baik-baik, usahakanlah kemuliaanmu kerana engkau dipandang manusia bukan kerana rupa tetapi kerana kesempurnaan budi dan adab.

Pada hakikatnya, selain sekolah, masyarakat dan kerajaan, ibu bapa memainkan peranan yang sangat penting dalam pembentukan adab dan akhlak anak-anak. Prinsip dasar keluarga negara yang kedua juga menggariskan institusi keluarga bertanggungjawab memupuk dan menghayati nilai murni. Setiap insan yang dilahirkan di dunia ini akan bergaul dengan ibu bapanya serta ahli keluarga yang lain sebelum belajar hidup bermasyarakat. Oleh sebab itu, peranan institusi keluarga dalam pembentukan adab dan akhlak insan tidak dapat disangkal. Meski dalam kesibukan mencari rezeki, ibu bapa harus mengambil masa untuk mendidik adab dan akhlak anak-anak.

Perkara yang perlu dititikberatkan ialah pendidikan adab dari sudut budi bahasa. Institusi keluarga merupakan sekolah pertama anak-anak dalam mempelajari bahasa dan tutur kata yang halus. Sebagai contoh teladan anak-anak, ibu bapa harus bijak memilih perkataan dalam berkomunikasi. Elakkan berbahasa kesat, kasar dan maki hamun. Selain pemilihan perkataan, lenggok bahasa juga perlu dititikberatkan kerana lenggok bahasa yang kasar atau bersifat cemuhan, menghina dan memperkecil akan meracuni pemikiran dan mempengaruhi pembentukan adab dan akhlak. Ucapan dan perkataan yang berbentuk negatif dan menyakitkan hati haruslah dielakkan. Sekiranya anak-anak melakukan kesalahan, mereka haruslah ditegur secara berhemah. Bahasa dan lenggok bahasa seharian yang kita gunakan akan menjadi suri teladan dan budaya yang akhirnya menjadi kebiasaan anak selepas bertahun-tahun menghadapi cara berkomunikasi sedemikian.

Pendidikan adab yang seterusnya adalah dari sudut tingkah laku atau akhlak. Pada hari ini, kita mendengar banyak isu ibu dipukul, ibu atau bapa ditinggalkan di rumah orang tua, guru berasa tersinggung dengan sikap anak didik, majikan kesal dengan sikap pekerja dan orang awam tidak berpuas hati dengan tindakan penjawat awam. Oleh sebab itu, pembentukan akhlak yang baik seperti hormat-menghormati, sentiasa ringan mulut mengucapkan terima kasih, tolong-menolong, jujur, amanah, berdisiplin dan bertanggungjawab haruslah menjadi amalan institusi keluarga.

Sistem keluarga haruslah diperkuat dengan mengajar anak-anak menghormati ibu-bapa serta ahli keluarga yang lebih tua seperti datuk, nenek, mak cik, pak cik, abang dan kakak. Misalnya, dengan mengutamakan orang tua ketika waktu makan atau dalam apa-apa juga acara keluarga.

Sikap bertanggungjawab boleh dilatih dengan memberikan tugas kepada setiap ahli keluarga, umpamanya anak sulung akan memainkan peranan yang penting untuk membantu mengurus keluarga dan anak yang bongsu akan memainkan peranan mengikut umur dan kemampuannya seperti menyusun mainan sendiri, mengemas tempat tidur sendiri dan membuang sampah. Berdisiplin pula boleh diterapkan dengan mempunyai sistem nilai hidup yang betul, seperti bangun awal, mematuhi peraturan dalam institusi keluarga dan sentiasa patuh kepada nasihat dan bimbingan orang tua. Didiklah anak untuk sentiasa menghargai pemberian dan pertolongan ahli keluarga yang lain dan bibir yang tidak pernah lekang daripada ucapan terima kasih.

Persoalannya, apakah institusi keluarga boleh memainkan peranan dengan baik dalam mencorakkan adab dan akhlak anak? Di samping keupayaan mendidik, banyak faktor lain yang akan mempengaruhi proses mendidik seperti persekitaran, latar belakang keluarga, keupayaan ekonomi, keupayaan masa dan ilmu. Oleh sebab itu, disyorkan agar lebih banyak kursus keibubapaan dan kursus komunikasi dijalankan untuk membimbing institusi keluarga.

Selain itu anak-anak harus didekatkan dengan masyarakat supaya mereka faham skop adab dan akhlak pelbagai kaum di Malaysia. Doronglah anak untuk aktif dengan aktiviti perumahan, aktiviti kampung dan aktiviti keluarga. Melalui pengalaman sedemikian, anak-anak akan mempunyai pengalaman untuk berkomunikasi dengan banyak orang. Penumpuan institusi keluarga pada budi bahasa dan akhlak ini akan menjadi asas dan cerminan kepada anak-anak untuk menjadi anak yang baik, kakak yang baik, abang yang baik, pekerja yang baik, rakyat yang baik dan insan yang beradab dan beraklak mulia.

Marilah kita mula sekolahkan anak-anak untuk berbahasa dan berakhlak baik dari rumah. Kuatnya dan santunnya sesuatu bangsa dan negara itu akan bermula daripada kukuhnya institusi kekeluargaan. Pendidikan adab dan akhlak yang betul daripada institusi keluarga mampu melahirkan pemimpin dan insan yang menjalankan setiap amanah dengan adab dan akhlak yang tinggi. Institusi keluarga merupakan sekolah pertama bagi setiap insan dalam pembentukan adab, budi bahasa dan akhlak insan.

# data[].attributes.attachment_link.title
Peranan Institusi Keluarga dalam Pendidikan Adab dan Akhlak - Dewan Masyarakat

# data[].attributes.attachment_link.description
Untuk mendapatkan maklumat terkini, ikuti kami melalui Telegram Aristotle pernah berkata, adab dan sopan lebih penting daripada makan dan minum, manakala Hamka pernah berkata, kecantikan yang abadi terletak pada keelokan adab dan ketinggian ilmu seseorang, bukan terletak pada wajah dan pakaiannya.

# data[].attributes.body
Minah Sintian. (2020). Wacana Pelestarian Bahasa Peribumi 2020.VARIASI DIALEK DUSUNIK. Eseminar.dbp.gov.my; Dewan Bahasa Dan Pustaka. http://eseminar.dbp.gov.my/paparan/33

# data[].attributes.body
Dambul, R. (2021, Jun 20). Sains dan Sastera: Kiambang Bertaut, Kiambang Terapung. Jendela DBP. https://dewansastera.jendeladbp.my/2021/06/20/sains-dan-sastera-kiambang-bertaut-kiambang-terapung/

# data[].attributes.attachment_link.readable_text
Untuk mendapatkan maklumat terkini, ikuti kami melalui Telegram
Kolumnis Rem Dambul membuat timbang tara keberkesanan usaha melobi antara golongan aktivis sains dengan golongan aktivis sastera demi membangunkan kemajuan masyarakat dan peradaban masa depan.

Gerakan sastera juga mempunyai elemen kiambang, tetapi malangnya bukan kiambang yang bertaut.

Dalam siri pertama kolum ini, saya menulis tentang dikotomi pendidikan yang memisahkan sains dan sastera dalam dua aliran berbeza. Natijahnya, kita melahirkan masyarakat majoriti yang kurang seimbang, dari segi pemikiran lateral (otak kanan) dan literal (otak kiri). Tidak wujud pertemuan harmoni antara sentuhan logik dengan kreativiti, hingga merencatkan kemahiran daya cipta teknologi dan inovasi.

Kali ini, saya mahu menimbangtarakan gerakan sivil antara sains dengan sastera, yang nampaknya turut meneroka kembara yang berbeza. Gerakan sivil dalam konteks ini, merujuk usaha-usaha advokasi (penyokongan) untuk menjadikan dua bidang ini relevan dalam agenda negara. Ya, suatu usaha untuk mengangkat kepentingan sains dan sastera sebagai ramuan utama dalam membangunkan masyarakat dan membina peradaban.

Bagaimana syiar sains dan sastera cuba dimartabatkan di Malaysia oleh komuniti masing-masing, amat berbeza dari segi pendekatan dan keberhasilannya. Gerakan sains bersifat dinamik dan pragmatis; manakala gerakan sastera agak sentimental dan melankolia. Justeru, komuniti saintis selalunya lebih cekap dalam seni advokasi, dan dapat menuai hasil yang lebih pantas. Sedangkan aktivis sastera sering terbuai-buai dengan retorik berpanjangan, sehingga terpasung sekian lama pada takuk yang sama.

Mengapakah demikian? Hal ini berkait rapat dengan semangat solidariti dan kebersamaan. Saya melihat gerakan sains sangat sinonim dengan "biduk lalu, kiambang bertaut". Ahli-ahli komuniti ini menggerakkan idealisme mereka dengan kesatuan yang teguh. Sesudah berdebat rancak dengan pelbagai idea dan hujah; mereka akan segera mencari titik pertemuan, seterusnya mengolah strategi pelaksanaan. Barangkali usaha ini serasi dengan disiplin sains yang fitrahnya lebih objektif dan sistematik.

Gerakan sastera juga mempunyai elemen kiambang, tetapi malangnya bukan kiambang yang bertaut. Ia lebih kepada sifat terapung: "pucuk tidak menggapai awan, akar tidak mencecah tanah". Komuniti sastera mempunyai kegemaran aneh; suka bernostalgia dan mengulang-ulang harapan yang sudah lama berlalu. Mereka juga sukar mencari ruang persamaan, sehingga terpaksa memanjang-manjangkan isu yang tidak perlu, yang sepatutnya boleh ditamatkan dengan singkat. Barangkali hal ini satu pantulan natural daripada ciri sastera itu sendiri - yang penuh dengan keluk dan rona yang unik serta rencam.

Pendek kata, golongan saintis cergas bekerja dan menawarkan solusi. Golongan sasterawan pula, hebat menulis kertas kerja dan menyuguhi resolusi. Mungkin ada yang mencebik, kenyataan saya ini hanya andaian yang dipacu prejudis, dan bukan realiti sebenar di lapangan. Baiklah, saya mengaku bahawa ini hanya satu hipotesis, yang masih boleh dibahaskan keabsahan atau kebatilannya. Saya sedia menerima kritikan dan reaksi balas dengan hati yang terbuka.

Mari rungkaikan dua kes perbandingan sebagai teras diskusi. Pertama, kita analisis gerakan aktivis sastera dalam pendidikan, iaitu mengangkat subjek Kesusasteraan Melayu (KOMSAS) sebagai teras dalam kurikulum pengajaran dan pembelajaran. Usaha ini dibanding tara dengan advokasi golongan saintis dan teknologis dalam usaha mengarusperdanakan subjek STEM ( science, technology, engineering and mathematics). Siapakah yang lebih berjaya? Suara siapakah yang lebih didengari oleh pihak pembuat keputusan dasar pada peringkat tinggi?

Walaupun advokasi STEM muncul lebih lewat daripada gagasan KOMSAS, namun daya keterlihatan STEM nampaknya jauh lebih bersinar. Pada peringkat nasional, sudah ada Pelan Halatuju Pendidikan STEM yang diperakukan oleh kabinet eksekutif. Daripada keberhasilan ini, Kementerian Pendidikan dan Kementerian Sains, Teknologi dan Inovasi seterusnya bersepakat untuk menubuhkan Pusat STEM Negara - yang mendapat peruntukan tahunan, serta sumber tenaga manusia yang khusus untuk menggerakkannya. Adakah KOMSAS berjaya menagih perhatian dan keistimewaan yang setara; atau adakah kesusasteraan semakin suram dan terpinggir di arena pendidikan?

Baru-baru ini, dalam Sidang Kemuncak Penulis Malaysia ke-2, aktivis sastera, bahasa dan budaya yang berhimpun telah menghasilkan beberapa resolusi secara kolektif. Salah satu hasil resolusi yang sungguh novel (baharu atau luar biasa) ialah cadangan penubuhan Majlis Sastera Kebangsaan, yang membawa aspirasi berikut:

... penubuhan Majlis Sastera Kebangsaan sebagai badan pemikir yang bersifat autonomi, tetapi berakauntabiliti kepada Jabatan Perdana Menteri (dianggotai pelbagai individu berkepentingan). Majlis Sastera Kebangsaan berperanan sebagai pemegang taruh bidang kesusasteraan untuk menyemarakkan pengiktirafan, pengkaryaan, kegiatan apresiasi, penataran bakat, kemahiran dan keilmuan, merancang strategi pemasaran karya di dalam dan luar negara, serta mencipta peluang pekerjaan baharu berasaskan modal insan kreatif dan inovatif.

(Raja Yusoff Ariffin, eMajalah Dewan Sastera, 19 April 2021)

Persoalan yang wajib ditanya: siapakah yang akan menjuarai resolusi ini untuk sampai kepada pihak berautoriti yang memegang kuasa keputusan dan mandat pelaksanaan? Sudahkah ada jawatankuasa penggerak ditubuhkan, dan siapakah pengerusi serta ahli yang dilantik? Apakah strategi susulan kepada gugusan resolusi yang telah dikertaskerjakan? Inilah persoalan dasar yang sangat penting, kerana kertas tidak pandai bekerja. Yang mampu mengerjakan hasrat dalam kertas kerja tersebut hanyalah manusia. Kita tidak akan kenyang dengan sekadar berniat mahu menyantap nasi ambang setalam. Kita mesti menyuap, mengunyah dan menelan.

Cita-cita mahu menubuhkan majlis sebegini sudah bercempera dalam pelbagai wacana sastera sejak bertahun-tahun. Barangkali seawal milenia baharu, iaitu permulaan tahun 2000. Sayangnya, hal ini tidak pernah tumbuh lebih daripada sekadar benih impian. Setiap kali ada perhimpunan, sama ada secara berkala ataupun sekali-sekala, komuniti sastera akan mengulang nostalgia yang sama berkali-kali dengan penuh nada melankolik. Idea lama diperbaharui semula hanya dengan sentimen, tetapi bukan dengan tindakan.

Majlis Sains Negara ditubuhkan sekitar tahun 2015 dan mula beroperasi rancak semenjak tahun 2016 di bawah naungan YAB Perdana Menteri. Sekretariat bagi majlis ini ialah Kementerian Sains, Teknologi dan Inovasi; tetapi keahliannya merangkumi semua kementerian utama, kerana fungsinya merentas sektor, bidang dan agensi. Proses advokasi penubuhan majlis ini cuma berlangsung lebih kurang setahun, dan tidak bermula dengan rentetan resolusi yang diulang bincang bertahun-tahun. Gerakan dicetuskan oleh sekumpulan saintis dan teknologis menerusi kesepakatan dan kaedah pragmatis. Ekosistem sains sedia ada digali dan dikaji sedalam-dalamnya, lalu dijadikan dan justifikasi. Kemudian mereka memanfaatkan saluran teknokrat dan birokrat yang memegang mandat sebagai pembuat polisi. Gerak kerja ini menuntut iltizam bersifat tindakan, bukan sekadar semangat berapi-api.

Apakah yang boleh dipelajari oleh aktivis dan komuniti sastera dalam hal ini? Pertama, berjuang mesti dengan fakta, bukan hanya kata-kata. Kita perlu memahami setuntasnya segala asas dan tujuan fundamental terhadap tuntutan. Ekosistem sedia ada yang sedang beroperasi perlu dipetakan untuk mengelak daripada konflik dan pertindihan. Kedua, kita harus menubuhkan secara rasmi jawatankuasa penggerak dengan TOR (bidang tugas atau terms of reference) yang jelas. Ketiga, mengubah mentaliti daripada bersifat kiambang terapung kepada kiambang bertaut. Hal ini sangat kritikal kerana semua advokasi menuntut gerakan secara kolektif, bukan individualistik semata-mata. Justeru, muafakat ialah kunci mandatori kepada semua pintu keberhasilan.

Tulisan ini bukan sinis semberono, dengan tujuan mahu meremeh-remehkan atau merendah-rendahkan komitmen aktivis sastera. Tulisan ini merupakan satu refleksi genting yang menuntut penaakulan bersama. Dalam tradisi Nusantara, tiada sembarang pengalaman atau pernyataan yang boleh dianggap JAHAT, atau sekadar mahu merebahkan bangsa yang ingin berdiri. Kita berpegang pada pesan nenek moyang: yang baik dijadikan teladan, yang buruk dijadikan sempadan.

Kalaupun sekiranya seluruh kata dalam tulisan ini buruk, maka sekurang-kurangnya kita boleh membina daripadanya sebuah batas sempadan yang teguh. Tetapi, jika ada terselit sedikit kebaikan, mungkin kita boleh mengutipnya sebagai mangkin untuk mencetuskan perubahan-perubahan yang signifikan dan bermakna.

_________________________
Rem Dambul atau nama sebenarnya Ramzah Dambul (Dr.) ialah seorang sarjana bidang sains atmosfera; yang gemar berpuisi, melukis dan berfantasi. Dalam dunia utopia, dia seekor murai sastera yang selalu berkicau di perbatasan sains. Antara karya bukunya termasuklah kumpulan puisi Alien Menchari Chinta (ITBM, 2012; Pemenang Hadiah Sastera Perdana Malaysia 2012/2013), Deja Vu Cinta Pencari Katarsis (ITBM, 2014), Dari Cinta kepada Cinta (ITBM, 2015), dan memoir perjalanan Bukan Travelog Haji di Bumi Anbia (Studio Anai Anai, 2017).

# data[].attributes.attachment_link.title
Sains dan Sastera: Kiambang Bertaut, Kiambang Terapung - Dewan Sastera

# data[].attributes.attachment_link.description
Untuk mendapatkan maklumat terkini, ikuti kami melalui Telegram Kolumnis Rem Dambul membuat timbang tara keberkesanan usaha melobi antara golongan aktivis sains dengan golongan aktivis sastera demi membangunkan kemajuan masyarakat dan peradaban masa depan. Gerakan sastera juga mempunyai elemen kiambang, tetapi malangnya bukan kiambang yang bertaut.

# data[].attributes.body
Simpulan Bahasa dan Interlok

S.Nathesan. (2020). Simpulan Bahasa dan Interlok. Dewan Bahasa, Jan2020, 22-25. Diperoleh pada 2 Januari 2022 dari http://eseminar.dbp.gov.my/bahasajan2020/mobile/index.html#p=25

# data[].attributes.body
Zainol Abidin Zakaria, (2021), Buli: Sampai Bilakah? Jendela DBP.  https://dewanmasyarakat.jendeladbp.my/2021/12/15/buli-sampai-bilakah/

# data[].attributes.attachment_link.readable_text
Untuk mendapatkan maklumat terkini, ikuti kami melalui Telegram

Belum pun reda kes mahkamah yang menyaksikan kematian Pegawai Kadet Laut, Universiti Pertahanan Nasional Malaysia (UPNM), Allahyarham Zulfarhan Osman Zulkarnain, mangsa buli empat tahun lepas, baru-baru ini kita dikejutkan lagi dengan video buli yang juga berlaku di sebuah sekolah berasrama penuh di utara tanah air.

Walaupun kes buli yang melibatkan pelajar-pelajar sekolah sering terpapar di dada akhbar dan tidak kurang juga hukuman yang dikenakan kepada mereka yang bersalah, namun tidak memberikan kesan sedikit pun kepada si pelaku. Mereka (pelaku) seolah-olah menganggap perkara tersebut sebagai remeh dan tidak perlu dirisaukan. Hal ini terbukti apabila masih ada kes-kes buli yang berlaku dan didedahkan dalam media sosial.
Persoalannya, sampai bilakah kes ini akan berterusan? Adakah tiada jalan penyelesaian atau kesudahannya? Perkara sebegini pastinya bukan sahaja menimbulkan trauma terutamanya kepada ibu bapa, malah timbul persoalan mengapakah perkara ini boleh berlaku dan selamatkah mana-mana institusi pengajian untuk pelajar pada masa ini?
Seperti yang kita sedia maklum, Jawatankuasa Disiplin Maktab (JDM) telah menamatkan pengajian 10 orang pelajar Maktab Rendah Sains Mara (MRSM) yang dikenal pasti terlibat dalam kes buli seperti yang tular di media sosial baru-baru ini. Menurut Ketua Pengarah Majlis Amanah Rakyat (MARA), Datuk Azhar Abdul Manaf dalam satu kenyataan, mesyuarat JDM telah mengkaji kes tersebut dengan teliti dan mengambil keputusan menamatkan pengajian pelajar terbabit yang berkuat kuasa pada 14 Disember.

Keputusan tersebut membuktikan MARA mengambil serius kejadian buli yang berlaku dan hukuman yang diputuskan ini menunjukkan mereka tegas serta tidak berkompromi terhadap kesalahan buli dalam kalangan pelajar di bawah mana-mana Institusi Pendidikan MARA (IPMA) mahupun tajaan MARA.

Keputusan penamatan pengajian itu juga dibuat berdasarkan garis panduan dalam Panduan Pengurusan Disiplin Pelajar MRSM. Diharapkan tindakan JDM berkenaan bukan sahaja menjadi pengajaran kepada pelajar yang terlibat dalam kes tersebut, malah juga kepada pelajar lain agar perbuatan salah laku di mana-mana institusi pendidikan di bawah MARA atau institusi lain tidak lagi berlaku pada masa hadapan.

Sementara itu, kaji selidik Tabung Kanak-kanak Pertubuhan Bangsa-Bangsa Bersatu (UNICEF) pada tahun 2018 mendedahkan bahawa tujuh daripada 10 orang kanak-kanak di negara ini berasa bimbang dan tidak selamat dengan isu buli. Nisbah ini dilihat tinggi berbanding dengan kadar tiga daripada 10 orang kanak-kanak di Jepun atau kadar empat daripada 10 orang kanak-kanak di Britain yang bimbang tentang gejala tidak sihat itu. Bahkan, situasi yang lebih membimbangkan termasuklah hasil kaji selidik global itu juga mendapati 54 peratus kanak-kanak merasakan pandangan atau suara mereka terhadap isu tersebut tidak didengari.

Laporan itu seharusnya membuka mata semua pihak bahawa betapa seriusnya isu tersebut dan penyelesaian holistik yang membabitkan semua pihak berkepentingan harus diambil. Hal ini penting berikutan kes buli dan perlakuan ganas ini turut mengakibatkan kematian. Mengikut statistik tahun 2015, sebanyak 3011 kes buli dilaporkan dan jumlah ini meningkat hingga 3488 kes pada tahun 2016.

Apa-apa yang dimahukan ialah pihak yang berkaitan perlu mengambil tindakan yang sewajarnya dalam usaha membendung perlakuan yang dilihat semakin "mengganas" dewasa ini. Ibu bapa terutamanya para pelajar ingin kehadiran mereka ke sekolah berasa selamat, di samping menjadi pelindung antara satu sama lain daripada ancaman buli. Selain itu, ibu bapa juga mahu anak masing-masing mempunyai keseimbangan yang baik dari aspek fizikal, mental dan emosi kerana isu kesihatan mental juga merupakan faktor pendorong yang mengakibatkan kes buli dan perlakuan ganas.

Pada masa yang sama, kejadian buli dalam kalangan pelajar juga boleh berlaku sama ada secara sengaja ataupun tidak. Oleh itu, ibu bapa merupakan individu yang terdekat dan bertanggungjawab untuk memantau perlakuan, adab dan pergerakan anak-anak walaupun mereka tidak bersama-sama selama 24 jam sehari.
Masyarakat menggesa agar akta khusus bagi menangani kesalahan buli atau penderaan dalam kalangan pelajar perlu diwujudkan segera kerana selain dilihat tiada jalan penyelesaian, masyarakat berharap sekurang-kurangnya dapat mengekang masalah buli ini sebelum hal ini terus melarat.
Yang pasti, masalah buli bukanlah suatu isu baharu dalam kalangan masyarakat pada hari ini kerana sudah berlarutan sejak sekian lama dan pada akhirnya melibatkan nyawa. Oleh hal yang demikian, diharapkan semua pihak dapat membuka mata agar kes buli ini dapat diselesaikan bersama-sama supaya anak-anak yang bersekolah di asrama penuh dapat kembali hidup tenang tanpa sebarang ketakutan.

# data[].attributes.attachment_link.title
Buli: Sampai Bilakah? - Dewan Masyarakat

# data[].attributes.attachment_link.description
Untuk mendapatkan maklumat terkini, ikuti kami melalui Telegram Belum pun reda kes mahkamah yang menyaksikan kematian Pegawai Kadet Laut, Universiti Pertahanan Nasional Malaysia (UPNM), Allahyarham Zulfarhan Osman Zulkarnain, mangsa buli empat tahun lepas, baru-baru ini kita dikejutkan lagi dengan video buli yang juga berlaku di sebuah sekolah berasrama penuh di utara tanah air.

# data[].attributes.body
“PROSES” DALAM AYAT

WACANA: REPRESENTASI

PENGALAMAN DUNIA PENUTUR

RUJUKAN :
Aman, I. (2013). "Proses" dalam Ayat Wacana : Representasi Pengalaman Dunia Penutur. Jurnal Bahasa, 13(1), 1-19. Dicapai daripada http://jurnal.dbp.my/index.php/jurnalbahasa/article/view/8139

# data[].attributes.body
Ghazali, S., & Musa, N. (2021). Sokongan Kewangan Anak Lelaki Dan Perempuan Dalam Membantu Ibu Bapa Mengerjakan Haji. Melayu Jurnal Antarabangsa Dunia Melayu, 14(2), 159–180. https://doi.org/10.37052/jm.14(2)no1

# data[].attributes.attachment_link.title
Sokongan Kewangan Anak Lelaki dan Perempuan dalam Membantu Ibu Bapa Mengerjakan Haji

# data[].attributes.body
Ab Aziz, N. Ab Hamid, Z. dan Mohamad Amin, N.S. (2020).
Buli dalam Kalangan Pelajar Sekolah: Persidangan Kumpulan Keluarga
Sebagai Alternatif Kepada Hukuman. Kanun: Jurnal Undang-undang
Malaysia, 32(2), 275-296

# data[].attributes.body
Oleh Salmah Jan Noor Muhammad

27 Januari 2022, 11:05

https://dewanbahasa.jendeladbp.my/2022/01/27/adab-dalam-berbahasa-amalan-masyarakat-ortodoks/

# data[].attributes.attachment_link.readable_text
Untuk mendapatkan maklumat terkini, ikuti kami melalui Telegram

Penetapan kriteria jati diri yang menjadi teras kepada keperibadian bangsa dapat dikenal pasti menerusi hasil pemerhatian orang sekeliling terhadap perilaku dan ucapan yang ditunjukkan oleh masyarakat tersebut. Dengan kata lain, tanda diri kepada bangsa tersebut agar dapat dibezakan dengan bangsa lain. François Vallentijn (1712) menyifatkan bangsa Melayu sebagai:

Orang yang sangat cerdik, sangat pintar dan manusia yang sangat sopan di seluruh Asia. Orang Melayu terkenal dengan orang yang pemalu, apalagi seorang perempuan akan mencerminkan budaya timur yang pemalu dan sopan dalam bersikap dan bertingkah laku.

Kata kunci utama melalui pernyataan ini adalah berkenaan adab. Secara dasarnya, dalam institusi keluarga, adab merujuk amalan yang berkesinambungan dengan pendidikan asas agama yang mencakupi ruang lingkup zahir dan batin dan disampaikan oleh golongan tua kepada yang muda agar setiap perkara yang dilakukan dan dituturkan mempunyai modul panduan hidup. Seiring dengan itu, acap kali kita mendengar ungkapan "pelajarilah adab sebelum mempelajari ilmu" kerana orang yang berjaya sudah pasti orang yang kaya dengan adab.

Adab dalam berbahasa ialah suatu kaedah yang mendidik individu untuk bergaul dan berefleksi pada aktiviti tersebut. Kadang kala situasi ini melibatkan dua atau lebih individu berkomunikasi tentang suatu topik sama ada yang telah dirancang mahupun yang terbit secara spontan.

Tidak dinafikan dalam hal ini, keterbukaan penilaian akan berlaku sama ada yang bersifat objektif atau subjektif yang mampu memberikan kesan jangka panjang kepada individu tersebut. Dengan mengambil contoh, situasi temu duga kerja yang mana adab dalam berbahasa sangat ditekankan sebagai satu daripada kriteria pemilihan pekerja.

Selain itu, adab dalam berbahasa ini dapat dilihat dalam konteks yang lebih luas, iaitu memberikan hikmah kepada kerukunan masyarakat majmuk di Malaysia. Antara kesan yang nyata termasuklah mewujudkan persefahaman, hormat-menghormati, dan melahirkan rasa tanggungjawab sosial untuk menjaga kebajikan dan kesejahteraan bersama yang dapat mengelakkan syak wasangka dan ketidakpuasan hati yang boleh mengganggu ketenteraman awam. Interaksi kerukunan yang telah terbina sekian lama ini perlu dipelihara dengan mengekalkan adab berbahasa bagi menyemarakkan perpaduan dalam kalangan masyarakat.

Dalam pada itu, peredaran zaman telah membawa transformasi kepada adab dalam berbahasa sesebuah masyarakat. Menerusi pengamatan, kelihatannya krisis adab dalam berbahasa semakin membimbangkan kerana generasi kini lebih cenderung memilih dan menggunakan perkataan yang tidak melambangkan jati diri bangsa yang unggul dan tulen bagi mencerminkan keagungan bangsa dan negaranya.

Tidaklah keterlaluan jika dikatakan perkataan yang dipilih terutamanya oleh golongan muda adalah tidak molek dan tidak enak didengar atau dengan kata lainnya menggunakan kata-kata yang mencarut dan berirama kasar. Misalnya, perkataan bebal, bodoh, bongok, mampus dan sial. Perkataan itu bukan sahaja terungkap secara lisan namun juga dalam bentuk tulisan.

Buktinya menerusi satu insiden mengejutkan yang berlaku pada tahun 2020, di mana lukisan mural gambar Yang di-Pertuan Agong, Perdana Menteri, Ketua Pengarah Kesihatan dan pemimpin lain diconteng dengan kata-kata kesat yang menunjukkan hilangnya adab berbahasa kepada pemimpin. Istilah ini seakan-akan akrab dan dianggap mesra dalam berkomunikasi dan mampu menghidupkan suasana sosial yang baik dan berkesan walaupun situasi tersebut kelihatan aneh dan tidak lazim didengar.

Selain itu, setiap lapisan masyarakat sudah semestinya mempunyai kata panggilan tertentu bagi membezakan pangkat, pertalian dan faktor usia untuk mengelakkan kecelaruan semasa menggunakannya. Kata panggilan yang lazim digunakan adalah seperti cik, encik, mak cik, pak cik, saudara, saudari, tuan dan puan mengikut kesesuaian konteks persekitaran.

Melalui pemerhatian, menjadi trend anak muda sekarang mengikuti hasil video lakonan pelakon amatur menerusi saluran Youtube dan video pendek ini dapat dikatakan seperti cendawan tumbuh selepas hujan. Kandungannya mempunyai pelbagai tema yang begitu dekat dengan kehidupan masyarakat serta kaya dengan kreativiti yang membantu mengangkat kepopularan pelakon amatur yang terlibat.

Dari sudut positifnya, perkara ini sangat membantu perkembangan industri kreatif. Namun begitu, sedikit kegusaran timbul tentang pemakaian bahasa atau lontaran dialog yang digunakan oleh sebahagian pelakon video yang tidak menitikberatkan adab dalam berbahasa terutamanya kata panggilan yang digunakan kepada orang yang lebih tua, misalnya dengan menggunakan panggilan seperti '"kau".

Kata ganti nama "kau" atau "engkau" ini berbentuk kasar dan seelok-eloknya digunakan kepada rakan sebaya, rakan karib tetapi tidak ditujukan kepada orang lebih tua kerana perkataan ini boleh menyinggung perasaan individu tersebut. Nik Safiah Karim mengatakan bahawa bentuk ini dianggap sebagai bentuk yang digunakan oleh orang yang rendah kedudukannya atau yang kurang menerima ajaran tatatertib. Sekiranya tidak kena pada tempatnya akan menimbulkan perselisihan dan kekeruhan hubungan.

Pandemik Covid-19 sememangnya banyak memberikan kesan mendalam kepada semua aspek kehidupan. Begitu juga halnya dengan perkembangan teknologi yang begitu pesat membangun dan menjadi suatu kehendak masyarakat pada ketika ini. Dalam aspek pendidikan, secara totalnya menggunakan platform moden bagi memudahkan penyampaian pengajaran dan pembelajaran secara dalam talian.

Namun begitu, di sebalik kemajuan medium penyampaian tersebut sebenarnya telah memundurkan adab dalam berbahasa khususnya berkomunikasi dengan para pendidik. Para pelajar dikatakan sudah hilang rasa hormat dan tidak menggunakan ayat sopan semasa menghantar atau membalas WhatsApp dan Telegram kepada guru mereka. Ini suatu perkara yang membimbangkan dan tidak boleh dibiarkan berterusan kerana golongan inilah yang bakal menjadi pemimpin negara suatu masa nanti.

Kekhuatiran ini juga berpanjangan apabila melihat perkembangan bahasa di media masa yang rata-ratanya gagal menerapkan adab berbahasa dengan baik. Sebahagian netizen yang terdiri daripada pelbagai umur ini langsung tidak sensitif, membuat komen tanpa tapisan dan cenderung kepada mempromosikan keaiban yang kelihatannya seperti suatu konflik adab kepada golongan netizen tersebut.

Timbul persoalan di sini, adakah kerana golongan ini terlalu leka ditemani oleh robot atau mesin teknologi yang menyebabkan ketidakpedulian kepada pelbagai bentuk emosi individu atau juga sekadar mencari hiburan dan ingin melampiaskan tekanan yang dihadapi kepada orang lain tanpa memikirkan akibatnya?

Tepatlah peribahasa Melayu yang menyebut bahawa melentur buluh biarlah dari rebungnya. Didikan tentang adab dalam berbahasa ini perlu dilakukan ketika awal usia kanak-kanak lagi dan janganlah mengambil ringan hal ini kerana kelalaian akan memberikan banyak kemudaratan daripada kebaikan.

Beberapa berita secara dalam talian melaporkan kes berkenaan kegagalan adab dalam berbahasa yang tidak mengira usia seperti "Budaya Biadab Resapi Anak Muda" ( Berita Harian), "Suri Rumah Didenda RM9000 Hina Yang Di-Pertuan Agong dalam Facebook" ( Utusan Malaysia) dan "Padah Hina Agong di Facebook, Lelaki Ditahan Polis" ( mStar).

Bagi menyelesaikan masalah ini, sememangnya memerlukan prakarsa daripada pelbagai pihak. Didikan secara menghukum adalah suatu perkara yang merugikan dan langkah yang perlu diambil adalah dengan berbalik semula kepada fitrah kehidupan beragama yang mementingkan adab secara holistik dan tidak menganggap bahawa adab dalam berbahasa hanya diperjuangkan oleh masyarakat ortodoks semata-mata.
Profesor Madya Dr. Salmah Jan Noor Muhammad − Ketua Jabatan Bahasa Melayu, Fakulti Bahasa Moden dan Komunikasi, Universiti Putra Malaysia.

# data[].attributes.attachment_link.title
Adab dalam Berbahasa: Amalan Masyarakat Ortodoks? - Dewan Bahasa

# data[].attributes.attachment_link.description
Untuk mendapatkan maklumat terkini, ikuti kami melalui Telegram Penetapan kriteria jati diri yang menjadi teras kepada keperibadian bangsa dapat dikenal pasti menerusi hasil pemerhatian orang sekeliling terhadap perilaku dan ucapan yang ditunjukkan oleh masyarakat tersebut. Dengan kata lain, tanda diri kepada bangsa tersebut agar dapat dibezakan dengan bangsa lain.

# data[].attributes.body
TAJUK : PEMBENTUKAN KEPENDEKAN KATA NAMA MELAYU

RUJUKAN : Syed Jaafar, S. (2015). Pembentukan Kependekan Kata Nama Melayu. Jurnal Bahasa, 15(2), 219-236. Dicapai daripada http://jurnal.dbp.my/index.php/jurnalbahasa/article/view/4265

# data[].attributes.attachment_link.title
GWCP 1042 (DLO Refleksi) - Azarul Haeikal bin Azahari

# data[].attributes.headline
MUHAMMAD ZARIQ ISKANDAR BIN MOHD SAFEHIE

# data[].attributes.subject
MUHAMMAD ZARIQ ISKANDAR BIN MOHD SAFEHIE

# data[].attributes.attachment_link.title
DLO GWCP1042 TUGASAN 5 -SEJ2 AINA INSYIRAH BT SAIFOLBAHARI-

# data[].attributes.attachment_caption
SEJ2-AIN SYAZATUL BT AZIZUL HISHAM (DLO GWCP1042 REFLEKSI)

# data[].attributes.attachment_link.title
SEJ2-AIN SYAZATUL BT AZIZUL HISHAM (DLO GWCP1042 REFLEKSI) (2)

# data[].attributes.body
WAN NUR INTAN SUFFIA BT WAN RAZALI
DHANA DEWALAKSMI A/P KUNACHAGARAN
MUHAMMAD ALIF HAKIMI BIN HARUN

# data[].attributes.attachment_link.title
MY JOURNAL - 1207-16-wannur Flip PDF | AnyFlip

# data[].attributes.attachment_link.description
Check MY JOURNAL from 1207-16-wannur here. Like MY JOURNAL? Just add MY JOURNAL of 1207-16-wannur to My Favorites. Embed MY JOURNAL to websites for free. Check all flipbooks from 1207-16-wannur. Upload PDF to create a flipbook like MY JOURNAL now.

# data[].attributes.body
Azarul Haeikal Bin Azahari
Lokman Al hakim Bin Saripol Baharin
Nur Farhanah Binti Khairul Anuar

# data[].attributes.attachment_link.title
Mini Projek GWCP 1042 (Kumpulan 2) - Google Scholar - 1205-16-nurfarhanah Flip PDF | AnyFlip

# data[].attributes.attachment_link.description
Check Mini Projek GWCP 1042 (Kumpulan 2) - Google Scholar from 1205-16-nurfarhanah here. Like Mini Projek GWCP 1042 (Kumpulan 2) - Google Scholar? Just add Mini Projek GWCP 1042 (Kumpulan 2) - Google Scholar of 1205-16-nurfarhanah to My Favorites. Embed Mini Projek GWCP 1042 (Kumpulan 2) - Google Sc…

# data[].attributes.body
AHLI KUMPULAN :
MUHAMMAD ZARIQ ISKANDAR BIN MOHD SAFEHIE
SITI NUR AZWANIE BINTI MUHAMMAD RADHI
SITI SOLEHAH BINTI MOHAMAD RIDZUAN

# data[].attributes.attachment_link.description
Read Open Jurnal Source by PISMPSEJ20622 Siti Nurazwanie Binti Muhammad Radhi on Issuu and browse thousands of other publications on our platform. ...

# data[].attributes.body
AHLI KUMPULAN:
MUHAMMAD HAFIDZ BIN MOHD RAZUKI
NUR NATASHA BINTI YAKUP
NUR NABIHAH IZZATI BINTI YUSOFF

# data[].attributes.attachment_link.title
SAINS HUMANIKA - 1207-16-wannur Flip PDF | AnyFlip

# data[].attributes.attachment_link.description
Check SAINS HUMANIKA from 1207-16-wannur here. Like SAINS HUMANIKA? Just add SAINS HUMANIKA of 1207-16-wannur to My Favorites. Embed SAINS HUMANIKA to websites for free. Check 2 flipbooks from 1207-16-wannur. Upload PDF to create a flipbook like SAINS HUMANIKA now.

# data[].attributes.body
AHLI KUMPULAN:
MUHAMMAD ANIQ AKMAL BIN MOHAMAD AZMI
AIN SYAZATUL BINTI AZIZUL HISHAM
NUR IZZAH NAJIHAH BINTI ROSDIN

# data[].attributes.attachment_link.title
i-FOCUS - 1136-16-izzahnajihah Flip PDF | AnyFlip

# data[].attributes.attachment_link.description
Check i-FOCUS from 1136-16-izzahnajihah here. Like i-FOCUS? Just add i-FOCUS of 1136-16-izzahnajihah to My Favorites. Embed i-FOCUS to websites for free. Check all flipbooks from 1136-16-izzahnajihah. Upload PDF to create a flipbook like i-FOCUS now.

# data[].attributes.body
NAMA AHLI KUMPULAN :
MUHAMMAD SYAHMI WAFI BIN SHAHRUNNIZAM
NUR FADILAH SARI JILMLIN
NUR HANA ELIEYANA BINTI SAFIZAN

# data[].attributes.attachment_link.title
EDUCATION RESOURSCES INFORMATION CENTRE (ERIC) - Hana Safizan Flip PDF | AnyFlip

# data[].attributes.attachment_link.description
Check EDUCATION RESOURSCES INFORMATION CENTRE (ERIC) from Hana Safizan here. Like EDUCATION RESOURSCES INFORMATION CENTRE (ERIC)? Just add EDUCATION RESOURSCES INFORMATION CENTRE (ERIC) of Hana Safizan to My Favorites. Embed EDUCATION RESOURSCES INFORMATION CENTRE (ERIC) to websites for free. Check…

# data[].attributes.body
1.MUHAMAD SYAFIEQ
2.SHAZA ALYANI BINTI SHARURY@SHAYURY
3. AINA INSYIRAH BINTI SAIFOLBAHARI

# data[].attributes.attachment_link.title
GWCP 1042 : EMERALD PUBLISHING - insyirah2341 Flip PDF | AnyFlip

# data[].attributes.attachment_link.description
Check GWCP 1042 : EMERALD PUBLISHING from insyirah2341 here. Like GWCP 1042 : EMERALD PUBLISHING? Just add GWCP 1042 : EMERALD PUBLISHING of insyirah2341 to My Favorites. Embed GWCP 1042 : EMERALD PUBLISHING to websites for free. Check all flipbooks from insyirah2341. Upload PDF to create a flip…

# data[].attributes.body
MUHAMMAD ALIF HAKIMI BIN HARUN
DHANA DEWALAKSMI A/P KUNACHAGARAN
WAN NUR INTAN SUFFIA BINTI WAN RAZALI

# data[].attributes.body
AHLI KUMPULAN:
MUHAMMAD HAFIDZ BIN MOHD RAZUKI
NUR NATASHA BINTI YAKUP
NUR NABIHAH IZZATI BINTI YUSOFF

# data[].attributes.body
AHLI KUMPULAN:
MUHAMMAD ANIQ AKMAL BIN MOHAMAD AZMI
AIN SYAZATUL BINTI AZIZUL HISHAM
NUR IZZAH NAJIHAH BINTI ROSDIN

# data[].attributes.body
NAMA AHLI KUMPULAN :
MUHAMMAD SYAHMI WAFI BIN SHAHRUNNIZAM
NUR FADILAH SARI JILMLIN
NUR HANA ELIEYANA BINTI SAFIZAN

# data[].attributes.body
1- MUHAMAD SYAFIEQ
2- AINA INSYIRAH BINTI SAIFOL BAHARI
3- SHAZA ALYANI BINTI SHARURY